钦定古今图书集成/理学汇编/学行典/第132卷 > 朱子全书 > 《程子养观说》
## 钦定古今图书集成/理学汇编/学行典/第132卷 > 朱子全书 > 《程子养观说》

“程子曰：‘存养于未发之前则可’，又曰：‘善观者，却于已
发之际观之’，何也？”曰：“此持敬之功，贯通乎动静之际
者也。就程子此章论之，方其未发，必有事焉，是乃所
谓静中之知觉，复之所以见天地之心也；及其已发，
随事观省，是乃所谓动上求静，艮之所以止其所也。
然则静中之动，非敬其孰能形之？动中之静，非敬其”
孰能察之。故又曰：“学者莫若先理会。”敬则自知此矣。
然则学者岂可舍是而他求哉。